CELEX: 32013D0499
Language: sl
Date: 2013-10-10 00:00:00
Title: 2013/499/EU: Sklep Komisije z dne 10. oktobra 2013 o ukrepu, ki ga je sprejela Nemčija v skladu s členom 11 Direktive 2006/42/ES Evropskega parlamenta in Sveta, ki prepoveduje dajanje v promet električnega štirikolesnika tipa HB-ATV49Q-Electric proizvajalca Huabao Electric Appliance Co. Ltd. (notificirano pod dokumentarno številko C(2013) 6552)  Besedilo velja za EGP

12.10.2013   
            
            
               SL
            
            
               Uradni list Evropske unije
            
            
               L 272/55
            
         SKLEP KOMISIJE
   z dne 10. oktobra 2013
   o ukrepu, ki ga je sprejela Nemčija v skladu s členom 11 Direktive 2006/42/ES Evropskega parlamenta in Sveta, ki prepoveduje dajanje v promet električnega štirikolesnika tipa HB-ATV49Q-Electric proizvajalca Huabao Electric Appliance Co. Ltd.
   (notificirano pod dokumentarno številko C(2013) 6552)
   (Besedilo velja za EGP)
   (2013/499/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 11 Direktive,
   ob upoštevanju naslednjega:
   
               (1)
            
            
               V skladu s členom 11(2) Direktive 2006/42/ES so nemški organi uradno obvestili Komisijo in druge države članice o ukrepu prepovedi dajanja v promet električnega štirikolesnika tipa HB-ATV49Q-Electric, ki ga proizvaja Huabao Electric Appliance Co. Ltd., Zhiying Street, Guashan Industry Area, Yongkang, Zhejiang, Kitajska, v EU pa ga uvaža QBB Funsporthandel, Hofstraβe 21, 56841 Traben-Trarbach, Nemčija.
            
         
               (2)
            
            
               Razlog za ukrep, ki so ga navedli nemški organi, je neskladnost štirikolesnika z naslednjimi bistvenimi zdravstvenimi in varnostnimi zahtevami iz Priloge I k Direktivi 2006/42/ES:
               
                           —
                        
                        
                           1.3.2 Tveganje loma med delovanjem:
                           okvir štirikolesnika se je lahko med uporabo prelomil zaradi slabe kakovosti varov,
                        
                     
                           —
                        
                        
                           1.3.7 Tveganje, povezano z gibajočimi se deli:
                           klinasti jermen je bil dostopen in nezaščiten,
                        
                     
                           —
                        
                        
                           1.7.3 Označevanje strojev:
                           oznake niso vključevale popolnega naziva in naslova proizvajalca,
                        
                     
                           —
                        
                        
                           1.7.4 Navodila:
                           štirikolesniku niso bila priložena navodila v nemščini.
                        
                     
         
               (3)
            
            
               Nemški organi so tudi ugotovili, da izdelek, ki je bil označen z oznako CE, ni bil opremljen z izjavo ES o skladnosti, sestavljeno in podpisano s strani proizvajalca ali njegovega pooblaščenega predstavnika, kot predpisuje člen 5(1)(e) Direktive 2006/42/ES.
            
         
               (4)
            
            
               Obvestilu je bilo priloženo inšpekcijsko poročilo, pripravljeno s strani Landesamt für Umwelt, Wasserwirtschaft und Gewerbeaufsicht Rheinland-Pfalz.
            
         
               (5)
            
            
               V skladu s postopkom, določenim v členu 11(3) Direktive 2006/42/ES, je Komisija pisno pozvala proizvajalca in uvoznika, naj predložita pripombe glede ukrepa, ki so ga sprejeli nemški organi. Odgovora ni prejela.
            
         
               (6)
            
            
               Pregled dokazov, ki so jih predložili nemški organi, potrjuje, da električni štirikolesnik tipa HB-ATV49Q-Electric, ki ga proizvaja Huabao Electric Appliance Co. Ltd., ne izpolnjuje osnovnih zdravstvenih in varnostnih zahtev iz Direktive 2006/42/ES in da ta neskladnost povzroča tveganja za poškodbe uporabnikov –
            
         SPREJELA NASLEDNJI SKLEP:
   Člen 1
   Ukrep o prepovedi dajanja v promet električnega štirikolesnika tipa HB-ATV49Q-Electric proizvajalca Huabao Electric Appliance Co. Ltd., ki so ga sprejeli nemški organi, je upravičen.
   Člen 2
   Ta sklep je naslovljen na države članice.
   
      V Bruslju, 10. oktobra 2013
      
         
            Za Komisijo
         
         Antonio TAJANI
         
            Podpredsednik
         
      
   
   
      (1)  UL L 157, 9.6.2006, str. 24.